armvectores/hy_wikipedia_2023 huggingface dataset:
Գերե-դեր

Գերե-դեր, գյուղ Արևմտյան Հայաստանում, Վանի վիլայեթի Վանի գավառում։ Գտնվում էր Բերկրի գյուղաքաղաքից 37-38 կմ հարավ-արևելք, Վանա լիճը թափվող Սև ջուր գետի վտակներից մեկի ափին, սարավանդի վրա։


== Աշխարհագրություն ==
Գյուղից հարավ բարձրանում են լեռներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(8471) Օբրանտ

(8471) Օբրանտ (անգլ.՝ Obrant), աստերոիդ աստերոիդների հիմնական գոտում։ Հայտնաբերվել է 1983 թվականի սեպտեմբերի 5-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,207125 ա. մ., առավելագույնը մոտենում է 1,7579 ա. մ. հեռավորության վրա և հեռանում 2,6563 ա. մ.։ Արեգակի շուրջ մեկ ամբողջական պտույտ է կատարում 1197,67 երկրային օրվա ընթացքում, իր ուղեծրով շարժվելով միջինում 0,300583 աստիճան/օր արագությամբ։ Աստերոիդի ուղեծրի հարթությունը և խավարածրի հարթությունը իրար հետ կազմում են 5,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8471) Օբրանտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ազգային պատգամավորական կենտրոնական ժողով 1906

Ազգային պատգամավորական կենտրոնական ժողով, ժողովը որոշումներ կայացրեց անվճար ուսուցման, դպրոցը եկեղեցուց անջատելու և այլ հարցերի մասին, որոնք, սակայն մնացին թղթի վրա
Գումարվել է օգոստոսի 17-30-ը Էջմիածնում։ Հեղափոխական իրադրության մեջ և հայ ժողովրդի բուռն բողոքի ճնշման տակ 1905 թվականի օգոստոսի 1-ին Նիկոլայ 2-րդը հարկադրված թույլատրեց վերաբացել 1897 թվականին փակված հայկական եկեղեցական-ծխական դպրոցները և եկեղեցուն վերադարձնել 1903 թվականին բռնագրավված գույքը։ Դպրոցների կանոնադրության նախագիծը քննելու համար Մկրտիչ Խրիմյան կաթողիկոսը կարգադրեց 1906 թվականի մայիսին հրավիրել ներկայացուցչական ժողով և ընտրություններ նշանակեց։ Դաշնակցությունն օգտագործեց ընտրությունները՝ ժողովում իր գերակշռությունն ապահովելու համար։ Ալեքսանդրապոլի, Թիֆլիսի, Երևանի, Իգդիրի և մի շարք այլ վայրերի ուսուցչական ժողովները կաթողիկոսին բողոքեցին դաշնակցականների կողմից ընտրական սկզբունքների խախտումների դեմ և հրաժարվեցին ուղարկել իրենց պատգամավորներին։ Նշանակված նոր ընտրությունները, որոնց մասնակցում էին նաև կանայք, տեղի ունեցան քաղաքական սուր պայքարի մթնոլորտում։ Բոլշևիկները (Ս. Շահումյան, Ս. Սպանդարյան և ուրիշներ) քննադատում էին դաշնակցությանը՝ ժողովրդական զանգվածների ուշադրությունը հեղափոխական պայքարից շեղելու համար։
Օգոստոսի 17-ին Ս. Զավարյանի նախագահությամբ բացվեց Ազգային պատգամավորական կենտրոնական ժողով, որի 57 պատգամավորներից 44-ը դաշնակցականներ էին։ Նրանք ձգտում էին ժողովին տալ սահմանադիր համագումարի բնույթ, իշխանություններից կորզել արևելահայությանը հուզող հարցերը տնօրինելու մենաշնորհ, իրենց կամքը պարտադրել քաղաքական մյուս հոսանքների ներկայացուցիչներին, որոնք, չհանդուրժելով այդ, հեռացան ժողովից։ Ազգային պատգամավորական կենտրոնական ժողովը որոշումներ կայացրեց անվճար ուսուցման, դպրոցը եկեղեցուց անջատելու և Ազգային ժողովի տնօրինությանը հանձնելու, եկեղեցական հողերը որպես ազգային սեփականություն համայնացնելու և այլ հարցերի մասին։ Ժողովից դժգոհ ցարական իշխանություներն օգոստոսի 30-ին պատգամավորներին պարտադրեցին 24 ժամում հեռանալ Էջմիածնից։ Ազգային պատգամավորական կենտրոնական ժողովի որոշումները մնացին թղթի վրա։


== Գրականություն ==
Մուրադյան Դ. Ա., Հայաստանը ռուսական առաջին ռևոլյուցիայի տարիներին (1905-1907), Ե. 1964, էջ 180-192;
Շահումյան Ս., Երկ., հ. 1, Ե., 1955, էջ 249-252, 261-264;
Սպանդարյան Ս., Երկ., հ. 1, Ե., 1959, էջ 98-99, 109-110
Հյովյուդբորգարսվայդիդ

Հյովյուդբորգարսվայդիդ (իսլ.՝ Höfuðborgarsvæðið - «Մայրաքաղաքային տարածաշրջան») - Իսլանդիայի 8 տարածաշրջաններից մեկը, որը գտնվում է երկրի հարավարևմտյան մասում։ Վարչական կենտրոնը Ռեյկյավիկն է։
Հյովյուդբորգարսվայդիդ տարածաշրջանը հիմնականում ընդգրկում է մայրաքաղաք Ռեյկյավիկը և դրա արվարձանները։ Մայրաքաղաքային տարածաշրջանում (1062 կմ²) ապրում է երկրի բնակչության 2/3-ը, այսինքն 200 852 մարդ (2009)։ Այսպիսով, բնակչության խտությունը կազմում է 187,4 մարդ/կմ²
Տարածաշրջանի արևմտյան ափը ողողում են Ատլանտյան օվկիանոսի ջրերրը, հյուսիսում Հյովյուդբորգարսվայդիդ ը սահմանակցում է Վեստուրլանդի, արևելքում՝ Սուդուրլանդիայի, իսկ հարավում՝ Սուդուրնեսի հետ։


== Բնակչություն ==


== Տես նաև ==
Իսլանդիայի վարչական բաժանում
Լևիրատ

Լևիրատ (լատ. levir – տագր), տագրամուսնություն, ամուսնական սովորույթ, որի համաձայն այրին պարտավոր է կամ իրավունք ունի ամուսնանալու մահացած ամուսնու եղբոր հետ։ 
Որպես խմբամուսնության վերապրուկ՝ լայնորեն տարածված էր տոհմատիրական շրջանի շատ ցեղերի մեջ։ Տոհմատիրական կարգերի քայքայման և դասակարգային հասարակության շրջանում երկար ժամանակ պահպանվել է մի շարք ժողովուրդների մեջ, որին նպաստել է կնոջ դիմաց դրամ կամ գույք տալու սովորույթը։ 


== Տես նաև ==
Սորորատ
Խմբամուսնություն
Սոլովեցկի քար

Սոլովեցկի քար (ռուս.՝ Соловецкий камень), ԽՍՀՄ-ում քաղաքական հալածանքների զոհերի հուշարձան, որը գտնվում է Մոսկվայում՝ Լուբյանսկայա հրապարակում։


== Պատմություն ==
Խորհրդային բռնաճնշումների զոհերի «Սոլովեցկի քար» հուշարձանը տեղադրվել է Մոսկվայի Պոլիտեխնիկական թանգարանի պուրակում՝ նախկին ՆԳԺԿ-ի շենքի դիմաց, Առաջին Դեմոկրատական Մոսխորհրդի Գործկոմի հրահանգի համաձայն, որն ընտրվել է 1990 թվականի գարնանը։ Հուշարձանի տեղադրման վայրն ընտրվել է այն պատճառով, որ հենց Լուբյանկայում էին ստորագրվում մարդկանց զանգվածային ձերբակալությունների փաստաթղթերը, որոնց մեղադրում էին հայրենիքի դավաճանության և հակակոմունիզմի մեջ։
Հուշարձանի ստեղծմանը մասնակցել են նկարիչ-ճարտարապետ Ս. Սմիրնովը, կոնստրուկտոր Վ. Կորսին և «Մեմորիալ» միության ակտիվիստները։ Դրա տեղադրման համար միջոցներ են հատկացվել Մոսկվայի կառավարության կողմից։
Նախքան հուշարձանի տեղադրումը գրանիտը գտնվել է Տամարին կառանատեղում՝ Սոլովեցկի բնակավայրում, որտեղ 1923-1933 թվականներին եղել է Սոլովեցկի հատուկ նշանակության ճամբար, իսկ 1937-1939 թվականներին՝ Սոլովեցկի հատուկ նշանակության բանտ։ Հուշարձանի համար քարը ընտրել են Միխայիլ Բուտորինը (պատմաբան, լրագրող) և Գենադի Լյաշենկոն (Արխանգելսկի գլխավոր ճարտարապետ)։ Մեծ Սոլովեցկի կղզուց Արխանգելսկ քարը տեղափոխվել է «Սոսնովեց» բեռնատար ջերմանավով, ապա երկաթուղով այն հասցվել է Մոսկվա։
Հուշարձանի բացումը տեղի է ունեցել 1990 թվականի հոկտեմբերի 30-ին, ԽՍՀՄ ՆԳԺԿ-ՄԳԲ-ՊԱԿ շենքի և Ֆելիքս Ձերժինսկու հուշարձանի դիմաց, որն ապամոնտաժվել է 1991 թվականի Օգոստոսյան հեղաշրջման տապալումից հետո։ Հուշարձանի բացմանը ներկա են եղել հազարավոր մարդիկ, իսկ հոկտեմբերի 30-ը առաջին անգամ պաշտոնապես հայտարարվել է որպես ԽՍՀՄ քաղբանտարկյալի օր (ներկայում՝ ԽՍՀՄ-ում քաղաքական ճնշումների զոհերի հիշատակի օր)։ Հուշարձանի բացման արարողության ժամանակ ելույթ են ունեցել նախկին քաղբանտարկյալներ Օլեգ Վոլկովը, Անատոլի Ժիգուլինը, Սերգեյ Կովալյովը։
Պատվանդանի ներքևում գտնվում է գրություն՝ «Այս քարը «Մեմորիալ» միության կողմից բերվել է Սոլովեցկի հատուկ նշանակության ճամբարից և տեղադրվել ի հիշատակ բռնատիրական ռեժիմի զոհերի»։
2008 թվականին հուշարձանը ստացել է տեսարժան վայրի կարգավիճակ։
Մամուլում հաղորդվել է, որ Սոլովեցկի քարը քաղաքական բողոքի արտահայտման ոչ պաշտոնական վայր է։ 2011 թվականին նրա մոտ բողոքի ակցիաներ են անցկացրել «Այլ Ռուսաստանի» և «Համերաշխության» ներկայացուցիչները»։ 2012 թվականի դեկտեմբերին Սոլովեցկի քարի մոտ տեղի է ունեցել ռուսական ընդդիմության «Ազատության երթ» չարտոնված ակցիան։


== Ծանոթագրություններ ==


== Արտաքին հղումներ ==
Соловецкий камень. Напоминание об ужасах прошлого
История установки Соловецкого камня на онлайн-выставке «Память в проекте»
Ստավոկ (գյուղ, Կիվերցիի շրջան)

Անվան այլ կիրառումների համար տե՛ս՝ ՍտավոկՍտավոկ (ուկրաիներեն՝ Ставок), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1577 թվականին։
2001 թվականի տվյալներով Ստավոկ գյուղում բնակվում էր 351 մարդ։ Բնակավայրը զբաղեցնում է 0,425 կմ²։ Բնակչության խտությունը կազմում էր 825,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուրի Այխենվալդ

Յուրի Այխենվալդ (ռուս.՝ Юрий Айхенвальд, նոյեմբերի 16, 1928(1928-11-16), Մոսկվա, ԽՍՀՄ - հունիսի 28, 1993(1993-06-28), Մոսկվա, Ռուսաստան), ռուս բանաստեղծ, թարգմանիչ, հուշագիր, իրավապաշտպան։
Յուրի Այխենվալդի պապը` գրաքննադատ, հրապարակախոս, փիլիսոփա Յուլի Այխենվալդը, 1922 թվականին ԽՍՀՄ-ից արտաքսվել է ռուս մշակույթի նշանավոր գործիչների խմբի կազմում։ Հայրը՝ Ալեքսանդր Այխենվալդը, 1933 թվականից բանտարկվել է, ապա գնդակահարվել 1941 թվականին։ 1938 թվականին ձերբակալվել է մայրը, բռնաճնշումների են ենթարկվել նրա հարազատներից շատերը։
Յուրի Այխենվալդը, 1947 թվականին ընդունվելով մանկավարժական ինստիտուտ, 1949 թվականին ձերբակալվել է «հակախորհրդային խոսքերի համար», 10 տարով աքսորվել է Կարագանդա։ Աքսորում կրկին ձերբակալվում է 1951 թվականին «ահաբեկչական խոսքերի համար», 1952-1955 թթ. գտնվել է Լենինգրադի բանտի հոգեբուժական հիվանդանոցում։
Վերականգնվելուց հետո ավարտել է մանկավարժական ինստիտուտը, 1957-1968 թթ. գրականություն է դասավանդել դպրոցի բարձր դասարաններում։ Հրապարակվել է 1957 թվականից։ 1960 թվականից Այխենվալդը և նրա բնակարանը, ուր մշտապես հավաքվում էին ազատական հայացքների տեր մտավորականները, եղել է պետանվտանգության աշխատակիցների սևեռուն ուշադրության նելւբո։ 1968 թվականին նա ստորագրել է Գինզբուրգի և Յուրի Գալանսկովի դատավարության դեմ գրված բողոքի նամակը, ինչի համար վտարվել է դպրոցից։ Հետո վերականգնվել է, բայց այլևս դպրոցում չի աշխատել, եղել է ազատ գրող, գրական և թատերական քննադատ, թարգմանիչ, մշակույթի պատմաբան։ 1975 թվականին դատախազությունում հարցաքննության ժամանակ սրտի ծանր կաթված է տարել։ Թաղված է Դոմոդեդովոյի գերեզմանոցում։


== Յուրի Այխենվալդտ հայերեն ==
Աստվածաշնչի մեկնիչը; Նկարչի մահը; «Դանիել-կալանավորը...»; Երգիծանք մեր քաղքենիների մասին; «Ճերմակ ֆոնին սև է ձյունը...»; Էմիգրանտը; «Զարմանալի ժողովուրդ են երազողներն աշխարհում...»; Վագանկովյան հրաշքը; Համլետը 1937 թվականին; «Տանտիրուհուս ատում եմ ես...»: Ռուս այլախոհական պոեզիա, Ստեփանակերտ, «Ոգի-Նաիրի», 2015, էջ 39-56։ Թարգմ.՝ Խորեն Գասպարյան։


== Ծանոթագրություններ ==
Ղազնաֆար

Ղազնաֆար, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Բայտա (Վարակայի վտակ)

Բայտա (ռուս.՝ Байта), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Վարակա գետի ձախ ափին՝ 12 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000475
Հիդրոլոգիական ուսումնասիրությունների կոդը - 102000047
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լեբեդին

Լեբեդին (ուկրաիներեն՝ Лебедин), քաղաք Ուկրաինայի Սումիի մարզի Լեբեդինի քաղաքային խորհուրդում։
2012 թվականի տվյալներով Լեբեդին քաղաքում բնակվում էր 26 226 մարդ։ Բնակավայրը զբաղեցնում է 167 կմ²։ Բնակչության խտությունը կազմում էր 172,54 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք Archived 2021-02-24 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մանդարինկա (ձուկ)

Մանդարինկա (լատ.՝ Synchiropus splendidus), փոքրամարմին, վառ գունավորմամբ ձուկ՝ dragonet ընտանիքից։ Մանդարինկաներն աշխարհի ամենագունագեղ ձկներն են։ Վաճառքի կետերում կենդանին հայտնի է նաև այլ անուններով՝ «Կանաչ մանդարինկա», «Գծավոր մանդարինկա»։


== Էկոլոգիա ==
Այս 16 սմ երկարություն ունեցող կենդանին բնակվում է Խաղաղ օվկիանոսի արևմտյան ջրերում՝ Ճապոնիայի Րյուկյու կղզու և Ավստրալիայի հարավային շրջաններում։ Մանդարինկաներն, իջնելով ջրի խորքերը, սկսում են որսալ մանր խեցեմորթներ և այլ անողնաշարավոր կենդանիներ, որոնք հանդիսանում են մանդարինկաների հիմնական սնունդը։


== Անվանում ==
Կենդանին իր անվանումն ստացել է իր վառ գունավորման համար, որը հիշեցնում է Չինական կայսրության Տանժերների (Մանդարին) հագուստը։ Կարևոր պաշտոնյաների գունագեղ թիկնոցներն այնպես էին ազդել եվրոպացի հետազոտողների վրա, որ բազմաթիվ գույնզգույն կենդանիներ սկսեցին համեմատվել Արևելքի հետ։


== Մարմնի կառուցվածք ==
Մանդարինկաներն ունեն մի փոքր ձգված մարմին՝ թեթևակի տափակ գլխով։ Մարմինը հարթ է՝ առանց թեփուկների։ Աչքերը բավականին մեծ են։ Շուրթերը մեծ են նմանատիպ փոքր բերանի համեմատ, բայց դա կենդանուն հաղորդում է բնական տեսք։ Մեջքին առկա են 2 լողակներ։ Հետին՝ պոչային լողակը մեծ է, երբեմն գերազանցում է մեջքի երկրորդային հատվածը։
Այս կենդանիները պահվում են նաև աքվարիումներում։ Կենդանուն անհրաժեշտ է հատուկ խնամք. պետք է պահել ծովի թարմ ջրում, բնական քարերով պատված աքվարիումում։ Նրանց կերակրումը բարդ է այն առումով, որ չեն ուտում տարբեր սնունդ, այլ անհրաժեշտ է կերակրել կենդանի խոտակերներով և խեցգետնակերպերով (լատ.՝ Amphipoda)։ Հակառակ դեպքում նրանք կմահանան քաղցից։ Երբեմն հանդիպում են բացառություններ։ Կենդանուն կարելի պահել միայնակ, զույգով կամ համատեղելով մեկ արուն մի քանի էգերի հետ։
Մանդարինկային չպետք է շփոթել Չինաստանի մեկ այլ՝ համանուն ձկան (Siniperca chuatsi) հետ, որն օգտագործվում է որպես սնունդ։


== Պատկերասրահ ==

		
		


== Տես նաև ==
Արծաթաձուկ
Ոսկե ձուկ


== Ծանոթագրություններ ==


== Գրականություն ==
Dieter Brockmann։ Nachzuchten für das Korallenriff-Aquarium: Handbuch zur erfolgreichen Zucht von Korallen und Fischen. Birgitt Schmettkamp Verlag, 2006, ISBN 978-3866590038 (գերմ.)
Wolfgang Mai։ Leierfische im Meerwasseraquarium: Pflege und Nachzucht. NTV Natur und Tier-Verlag, 2009, ISBN 9783866591097 (գերմ.)


== Արտաքին հղումներ ==
"Synchiropus splendidus". FishBase. Ed. Ranier Froese and Daniel Pauly. 10 2005 version. N.p.։ FishBase, 2005. (անգլ.)
Մանդարինկա ձկան նկարներ (անգլ.)
Մանդարինկա Archived 2008-07-06 at the Wayback Machine. (անգլ.)
Ինչպես խնամել մանդարինկային (անգլ.)
Մանդարինկա ձկան մասին տվյալներ և նկարներ (ռուս.)
Նկարներ (ռուս.)
Նաենդրովալ

Նաենդրովալ (վրաց.՝ ნაენდროვალი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 95 մարդ։


== Ծանոթագրություններ ==
Մեղվաձոր

Մեղվաձոր, գյուղ Արցախի Հանրապետության Քաշաթաղի շրջանում։
Մտնում է Աղանուս համայնքի մեջ։


== Աշխարհագրություն ==
Գյուղը տեղակայված է Արցախի Հանրապետության արևմտյան հատվածում՝ Քաշաթաղի շրջանում՝ նախկինում՝ Արցախի Բերձոր գավառում։ Տեղանքը գտնվում է Հակարիի միջին հոսանքի ձախ ափի ձորալանջին՝ Աղանուս գյուղից 6կմ հարավ։ 


== Պատմություն ==
19-րդ դարում թրքախոս քրդական ցեղերի ճնշման տակ բնակավայրը հայաթափվել է։ Այդ նույն դարի երկրորդ կեսին այստեղ հաստատվեցին թրքախոս քոչվոր քրդերի մի քանի ընտանիքներ, ովքեր գյուղն անվանեցին Մըղիդերե։ 
Տարիների ընթացքում, հատկապես խորհրդային տարիներին Մեղվաձորում և մոտակա գյուղերում քրդերի և թուրքերի կողմից ամբողջովին ավիրվել են պատմամշակութային արժեք ունեցող կոթողներ։ 
Ադրբեջանում խորհրդային կարգերի հաստատումից հետո Մոսկվայի կենտրոնական իշխանությունը որոշում է կայացնում տարածքը բռնակցել ԱԽՍՀ-ին։ 
Այժմյա Բերձորը,Աղանուսը,Աղավնոն,Ապարանը,Մեղվաձորը անմիջապես գտնվելով ՀԽՍՀ-ն ԼՂԻՄ-ի հետ կապող ամենանեղ հատվածում, միանգամից բնակեցվում է թուրքերով և քրդերով։
Գյուղը 1923 թվականին գտնվում էր ԱԽՍՀ Կարմիր Քուրդիստանի օկրուգի,ցիսկ 1930 թվականին Զանգելանի շրջանի կազմում։
1992 թվականի մայիսին ԱՀ պաշտպանության բանակի հարվածների տակ գյուղը ազատագրվեց։ 1996 թվականին այստեղ հաստատվեցին Ադրբեջանից բռնագաղթված հայ ընտանիքներ և Հայաստանի մի շարք բնակավայրերից քաղաքացիներ։ Գյուղը վերանվանվեց Մեղվաձոր, և ընդգրկվեց Աղանուս համայնքի կազմում։ 
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Աղբրաձոր գյուղում բնակվում էր 12 մարդ, կար 3 տնտեսություն։
Բնակավայրի ազգաբնակչության փոփոխությունը.


== Ծանոթագրություններ ==
Պերշոտրավնևոե (գյուղ, Բելոպոլիեի շրջան)

Անվան այլ կիրառումների համար տե՛ս՝ ՊերշոտրավնևոեՊերշոտրավնևոե (ուկրաիներեն՝ Першотравневе), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Պերշոտրավնևոե գյուղում բնակվում էր 30 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բահաղյան

Բահաղյան, հայկական ազգանուն։


== Ազգանունը կրողներ ==
Վահագն Բահաղյան (19-20-րդ դարեր), մտավորական։


== Ծանոթագրություններ ==
Իրավական տեղեկություն

Իրավական տեղեկություն, իրավական գործունեության և իրավական տեղեկատվության ոլորտ։ Իրավաբանական տեղեկությանն են վերաբերում առաջին հերթին իրավական ակտերը, ինչպես նաև ամբողջ տեղեկությունը, որը կապված է իրավունքի հետ։ Իրավական տեղեկությունը՝ կախված այն բանից, թե ով է դրա հեղինակը, կարելի է բաժանել երեք մեծ խմբերի․
Պաշտոնական իրավական տեղեկություն․ բխում է պետական վստահված մարմինների կողմից, որոնք ունեն իրավաբանական նշանակություն և նպաստում են հասարակական հարաբերությունների կարգավորմանը։
Անհատական իրավական բնույթի տեղեկություն․ բխում է իրավունքի ․․․․
Ոչ պաշտոնական իրավական տեղեկություն


== Ծանոթագրություններ ==
Կոզանո

Կոզանո (ֆր.՝ Cozzano), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A099։


== Բնակչություն ==
Համայնքի բնակչությունը 2008 թվականին կազմում էր 259 մարդ։


== Տնտեսություն ==
2007 թվականի տվյալներով 144 աշխատունակ տարիքի մարդկանցից (15-64 տարեկան) 83-ը տնտեսապես ակտիվ էին, 61-ը անգործունակ (ակտիվության ցուցանիշը 57,6 %, 1999 թվականին եղել է՝ 41,7 %)։ 83 աշխատունակ բնակիչներից 81-ը աշխատում էին (53 տղամարդ և 28 կին), անաշխատանք էին 2-ը (կին)։ 61 անգործունակ մարդկանցից 3-ը աշակերտներ կամ ուսանողներ են, 25-ը թոշակառու, 33-ը անաշխատունակ էին այլ պատճառներով։
2008 թվականին կոմունայում հաշվվել են 127 հարկատու տնտեսություններ, որտեղ ապրել է 259 մարդ։ Միջին եկամուտը մեկ մարդու հաշվով կազմել է 10 030 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կոզանո» (ֆրանսերեն)։ Արխիվացված օրիգինալից 2012-08-29-ին։ Վերցված է 2011-09-23 
«Կոզանո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-05
Twitch

Twitch, տեսահեռարձակող ծառայություն, մասնագիտակցված համակարգչային խաղերի թեմատիկայով, այդ թվում գեյմփլեյների և կիբեռսպորտային առաջնությունների հեռարձակում։ Twitch պլատֆորմում տեսանյութեր կարելի է տեսնել ինչպես իրական ժամանակով, այնպես էլ որոնման միջոցով։ Twitch-ը պատկանում է Twitch Interactive-ին, որն էլ  Amazon-ի դուստր ընկերություն է։ Սերվիսը ստեղծվել է 2011 թվականին, առանձին justin.tv-ի նմանատիպ սերվիսից, որը ուներ ավելի լայն թեմատիկա։ Բացի համակարգչային խաղերից, Twitch-ում հանդիպում են տարբեր թեմաների հեռարձակումներ, օրինակ՝ երաժշտական ելույթներ կամ պոկերի առաջնություններ։


== Պատմություն ==
Թեմատիկայի ընդլայնման և լավագույն դրամայնացման համակարգի ստեղծման հետ կապված, ստեղծվեց Twitch Media Group-ը, որում ընդգրկվեցին՝ Ջոնաթան Սիմպսոն-Բինտը, Կիմ Նելսոնը, Էնդի Սվենսոնը և Քրիսիտիան Գրուշկինը։ Կայքում տրամադրվում է վճարովի բաժանորդագրություն, որը նախատեսված է հեղինակների համար ովքեր ցանկանում եմ գումար վաստակել իրենց ալիքի միջոցով։
Հեռարձակման ֆունկցիան ներառված է Origin թվային դիստրիբուտի խաղերի վրա։
Twitch-ը դարձել է WORLD CYBER GAMES 2012-ի պաշտոնական հեռարձակող ալիքներից մեկը։
League of Legends Championship Series-ի ժամանակ առաջնության մասնակիցները հեռարձակում էին իրենց մարզումները, դրանով իսկ ստեղծելով յուրօրինակ շոու։
Այն բանից հետո երբ Twitch.tv-ին իր հայտիությամբ անցավ Justin.tv, ընկերությունը որոշեց փոխել անունը և այն սկսեց կրել Twitch Interactive անունը։ Այդ նույն տարում Amazon ընկերությունը 970 միլլիոն դոլլարով գնեց սերվիսը։
Twitch-ի լսարանը իր պատմության ընթացքում շարունակաբար աճել է՝ արդեն 2013 թվականի հոկտեմբերին Twitch-ը ուներ 45 միլլիոն օգտատերեր։ 2018 թվականին Twitch-ը հայտնեց ավելի քան 2 միլլիոն ստրիմերների և 15 միլլիոն օգտատերերի մասին։


== Լսարան ==
Արդեն 2011 թվականի փետրվարին կայքի լսարանը հասել էր 15 միլլիոն խաղացողներ ամիսը։ Ունիկալ այցելողների թիվը գերազանցում է ամիսը 45 միլլիոնը։ Լսարանը ընդգրկում է 18-ից 34 տարիքային մարդկանց։ 2012 թվականի հոկտեմբերին կայք այցելել էին 20 միլլիոն մարդ, իսկ 2013 թվականի օգոստոսին այդ թիվը հասավ 45 միլլիոնի։


== Ապահովվող պլատֆորմներ ==
Twitch-ը հասանելի է ցանկացած դիտարկիչով այցելության համար, ինչպես նար կան հատուկ հավելվածներ  iOS և Android և անհատական համակարգիչների համար։
Նաև կան ոչ պաշտոնական ծրագիր՝ livestreamer-ը, որը թույլ է տալիս, դիտել հեռարձակումները առանց դիտարկչի։


== Ծանոթագրություններ ==


== Հղղումներ ==
twitch.tv
socialblade.com — Twitch-ի ալիքների վարկանիշը և վճակագրությունը
Ոսկե փողոց

Ոսկե փողոց (չեխ․՝ Zlatá ulička), փոքրիկ փողոց Չեխիայի մայրաքաղաք Պրահայում։ Փողոցը մտնում է Պրահայի ամրոցի տարածքի մեջ։ Փողոցում սկսել են բնակվել ալքիմիկոսների հետազոտությունների ժամանակվանից։


== Պատմություն ==
Փողոցը հիմնադրվել և մինչ այժմ գտնվում է Պրահայի ամրոցում։ Հիմնադրումից շատ չանցած փոքրիկ փողոցը դարձել է Պրահայի մշակութային զարգացած կենտրոններից մեկը։
Փողոցի պատմության հետ կապված կան լեգենդներ, ըստ որոնց այստեղ ապրել են շատ հայտնի ալքիմիկոսներ։
Հայրենական Մեծ պատերազմի ընթացքում այստեղ սկսվել են կառուցվել փոքրիկ տնակներ։ Հենց այդպիսի տնակներից մեկում ապրել և աշխատել է Ֆրանց Կաֆկան՝ 1916-ից 1917 թվականների ընթացքում։
Ներկայումս փողոցը համարվում է Պրահայում տուրիստական հիմնական վայրերից մեկը։


== Պատկերասրահ ==

		
		


== Ծանոթագրություններ ==


== Արտաքին հղումներ ==
THE GREAT OUTDOORS Archived 2016-05-07 at the Wayback Machine.
Պրոֆիլը prague.eu կայքում
Stránky o Pražském hradu Archived 2009-03-31 at the Wayback Machine.
Սլովյանսկ

Սլովանսկ (ուկրաիներեն՝ Слов’янськ), քաղաք Ուկրաինայի Դոնեցկի մարզի Սլավյանսկիում, մարզային նշանակության քաղաք, շրջկենտրոն։ Բնակավայրը նախկինում նաև անվանվել է Տոր, Սլավյանսկոե։ Հիմնադրվել է 1676 թվականին։
2012 թվականի տվյալներով Սլովանսկ քաղաքում բնակվում էր 117 994 մարդ։ Բնակավայրը զբաղեցնում է 58,9 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հաասլավա

Անվան այլ կիրառումների համար տե՛ս՝ Հաասլավա (այլ կիրառումներ)Հաասլավա (էստ․՝ Haaslava), գյուղ Էստոնիայի Տարտումաա նահանգի Հաասլավա շրջանում։
2011 թվականի տվյալներով գյուղում բնակվում էր 212 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռաֆայել Տոլոյ

Ռաֆայել Տոլոյ (պորտ.՝ Rafael Tolói, հոկտեմբերի 10, 1990(1990-10-10), Գլորիա դ'Ուեստի, Մատու Գրոսու, Բրազիլիա), բրազիլացի ֆուտբոլիստ, Ատալանտա ֆուտբոլային ակումբի պաշտպան, Տոլոյը նաև հանդես է եկել Բրազիլիայի մինչև 20 տարեկանների հավաքականում։


== Ծանոթագրություններ ==
Ամրություն

Ամրություն՝ պինդ նյութերի՝ տարբեր ուժերի ներգործությունից չքայքայվելու հատկություն։ Հաճախ ամրություն է համարվում նաև նյութերի՝ բեռնվածքների ազդեցությանը դիմադրելու հատկությունը (առանց զգալի մնացորդային դեֆորմացիաների առաջացման)։


== Պինդ մարմինների ամրություն ==
Պինդ մարմինների ամրությամբ պայմանավորված է նյութը կազմող ատոմների (մոլեկուլների, իոնների) փոխազդեցությամբ։ Այդ պատճառով ամրությունը որոշվում է նյութի կառուցվածքով (բազմաբյուրեղ նյութերի համար՝ ատոմների քիմիական կապի ուժի բնույթով, բյուրեղային ցանցի տիպով, բյուրեղների չափերով, փոխդասավորությամբ ու փոխադարձ կապերով, իսկ ամորֆ նյութերի համար՝ ատոմների ու մոլեկուլների փոխդասավորությամբ և փոխազդեցության բնույթով)։


== Հատկություններ ==
Ամրությունը կախված է նաև.

ջերմաստիճանից,
բեռնավորման արագությունից,
բեռնավորումը և բեռնաթափումը կրկնելու հաճախականությունից և տևողությունից,
լարված վիճակի բնույթից,
շրջապատող միջավայրի ազդեցությունից և այլն։


== Ամրության քանակական բնութագրեր ==

Ամրության քանակական բնութագրերը մեխանիկական այն լարումներն են, որոնց ազդեցությունից սկսում է նյութի քայքայումը կամ երևան են գալիս նկատելի մնացորդային դեֆորմացիաներ, այսինքն՝ ամրությունը քանակապես բնութագրվում է ամրության սահմանով (քայքայմանը նախորդող առավելագույն լարման հարաբերությունը նմուշի սկզբնական կտրվածքին), հոսունության սահմանով, հոգնածության սահմանով, սողքի սահմանով։ Քանի որ ամրությունը կախված է բեռնավորման տևողությունից, այս սահմանները տվյալ պինդ նյութի համար հաստատուն չեն։ Լարումների մեծացմանը զուգընթաց արագանում է նյութի քայքայումը։


== Տեսական արժեքի հաշվարկ ==
Պինդ մարմինների ամրության տեսական արժեքի հաշվարկը հիմնված է միջատոմային բոլոր կապերի միաժամանակյա խզման վրա և զգալիորեն տարբերվում է ամրության իրական արժեքից։ Պինդ մարմինների ամրության տեսական արժեքը 1/10 E կարգի մեծություն է (E Յունգի մոդուլն է)։ Օրինակ պողպատի ամրությունը 350 կգ/մմ2 է կամ 1/60 E, երկաթի շատ բարակ թելերի ամրությունը մինչև 1000 կգ/մմ2 կարգի մեծություն է կամ 1/20 E։


== Տեսական և տեխնիկական արժեքների տարբերություն ==
Ամրության տեսական և տեխնիկական արժեքների տարբերությունը կախված է նյութում եղած արատների քանակից, բաշխումից, մակերևույթի վիճակից, դիսլոկացիաներից ևն։ Կիրառական մեխանիկայի կարևոր հարցերից է պինդ նյութերի ամրությունը մեծացնելու խնդիրը։ Տեխնիկական նյութերի, հատկապես պողպատի, ամրությունը զգալիորեն մեծացվում է ջերմային, ջերմամեխանիկական մշակմամբ, լեգիրմամբ, ամրանավորմամբ և այլն։ Պոլիմերային նյութերի ամրությունը մեծացվում է միջմոլեկուլսւյին ուժեղ փոխազդեցության և որոշակի բյուրեղացման (կապրոն և այլն) աստիճան ունեցող նոր նյութերի սինթեզմամբ, ինչպես նաև ամրանավորող նյութերի ներմուծմամբ։


== Տես նաև ==
Սողք
Մետաղների հոգնածություն
Հոսունություն


== Արտաքին հղումներ ==
An introduction to materials hardness Archived 2007-07-07 at the Wayback Machine.
Guidelines to hardness testing Archived 2012-11-28 at the Wayback Machine.
Testing the Hardness of Metals Archived 2012-07-17 at the Wayback Machine.
Հեյդար Ալիևի թանգարան (Նախիջևան)

Հեյդար Ալիևի թանգարան (ադրբ.՝ Heydər Əliyev Muzeyi), Նախիջևան քաղաքում գտնվող թանգարան; Թանգարանը նվիրված է  ադրբեջանցի քաղաքական գործիչ,  Ադրբեջանի Հանրապետության երրորդ նախագահ Հեյդար Ալիևի ընտանիքին, նրա մանկությանը և երիտասարդությանը ։


== Պատմություն ==
Հեյդար Ալիևի թանգարանը գործում է 1999 թվականի մայիսի 10-ից։ Թանգարանը հիմնադրվել է Նախիջևանի Ինքնավար Հանրապետության Գերագույն ժողովի 1999 թվականի փետրվարի 18-ին հրամանագրով։
Թանգարանում հավաքվել են Ադրբեջանի Հանրապետության Նախագահ Հեյդար Ալիևի ընտանիքին, նրա մանկությունն ու երիտասարդությանը նվիրված փաստաթղթերը, իր Նախիջևանի Ինքնավար Հանրապետության Գերագույն ժողովի  նախագահի ժամանակաշրջանի (1991-1993)  վերաբերյալ իր անձնական փաստաթղթերը, նամակները, որոշումները, ստորագրված պայմանագրերի պատճենները և քաղաքացիների դիմումները։ Թանգարանում կան մի քանի բաժիններ։ Թանգարանի գրադարանում պահվում է Հեյդար Ալիևի կյանքն ու գործունեությունը արտացոլող ամսագրերը, ալբոմները և գրքերը։


== Տես նաև ==
Հեյդար Ալիև
Հեյդար Ալիևի կենտրոն
Հեյդար Ալիևի անվան Բաքվի միջազգային օդանավակայան
Ադրբեջանի պատմության թանգարան (Բաքու)


== Ծանոթագրություններ ==
Վահան Տիրունի

Վահան Սիմոնի Տիրունի (1923, Թիֆլիս, ԱԽՖՍՀ, ԽՍՀՄ), հայ նկարիչ՝ կիրառական արվեստի գծով։


== Կենսագրություն ==
1941 թվականին ավարտել է Բաքվի զինվորական ուսումնարանը և մասնակցել Հայրենական մեծ պատերազմին։ 1953 թվականին ավարտել է Թբիլիսիի գեղարվեստի ակադեմիան, աշխատել է Երևանի հախճապակու գործարանում, Հայաստանի գեղարվեստի ֆոնդի խեցեգործական արվեստանոցում։ Ցուցահանդեսների մասնակցել է 1954 թվականից։ Նրա էսքիզներով արտադրվել են կոմպոտի, գինու, կոնյակի, լիկյորի սպասքներ, արձանիկներ և այլն։ Զբաղվել է նաև մանկավարժությամբ։


== Ծանոթագրություններ ==
Վանեքի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Վանեք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Լասկի (գյուղ, Նարոդիչի շրջան)

Անվան այլ կիրառումների համար տե՛ս՝ Լասկի (այլ կիրառումներ)Լասկի (ուկրաիներեն՝ Ласки), գյուղ Ուկրաինայի Ժիտոմիրի մարզի Նարոդիչի շրջանում։ Հիմնադրվել է 1545 թվականին։
2001 թվականի տվյալներով Լասկի գյուղում բնակվում էր 709 մարդ։ Բնակավայրը զբաղեցնում է 2382 կմ² տարածք։ Բնակչության խտությունը կազմում էր 297,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպիտակցի Հայկո

Հայկարամ Ղևոնդյան (հոկտեմբերի 6, 1974(1974-10-06), Սպիտակ, Հայկական ԽՍՀ, ԽՍՀՄ), առավել հայտնի որպես Սպիտակցի Հայկո, հայ ռաբիս ժանրի երգիչ։ 
Միջազգային ճանաչում է ձեռք բերել 2017 թվականին՝ ռեփեր Սուպեր Սաքոյի «Մի գնա» երգի կրկներգը կատարելու շնորհիվ, որը հավաքել է հարյուր միլիոնավոր դիտումներ համացանցում և դարձել հիթ հատկապես Հայաստանում, հայկական սփյուռքում, Թուրքիայում և արաբական երկրներում։ Այդ երգի պաշտոնական ռեմիքս կատարվել է ֆրանսիացի ռեփեր Maître Gims-ի հետ համագործակցությամբ։ Հայկոն նաև կատարում է Սեմի Ֆլեշի «Ալլա Յար» երգը, որը նույնպես միլիոնավոր դիտումներ ունի։


== Անձնական կյանք ==
Ծնվել է 1974 թվականի Հոկտեմբերի 6-ին Սպիտակ քաղաքում, որտեղից էլ գալիս է նրա բեմական անունը՝ Սպիտակցի։
2018 թվականի դեկտեմբերին Հայկոն Երևանի Խանջյան փողոցում մահվան ելքով կրկնակի վրաերթի է ենթարկել փողոցը չթույլատրվող հատվածով անցնող 60-անց կնոջ։ Նրան մեղադրանք է առաջադրվել ՀՀ քրեական օրենսգրքի 242-րդ հոդվածի 2-րդ մասով և 244-րդ հոդվածով։ Նրա նկատմամբ որպես խափանման միջոց էր կիրառվել ստորագրություն չհեռանալու մասին։ 2020 թվականին հայտնի դարձավ, որ այդ գործը կարճվել է։


== Սկավառակագրություն ==
1997 - Արմինե
2000 - 2000 Live
2001 - Հայացքդ
2002 - Կաղոթեմ քեզ համար
2003 - Երջանիկ օրերս
2003 - Surprise
2003 - Party Time
2004 - Վարել եմ մոմերը
2005 - Live in Belgium
2005 - Հայկո և Եղիշ
2006 - Live
2006 - Իմ Հասակը
2006 - New Live from Hayko
2007 - Ծփում է Սեվանը
2007 - Իմ ախպեր
2007 - Մենակ եմ
2007 - Սիրելի ընկեր
2007 - Live in Moscow
2008 - Ինչ իմանայի
2008 - Ծափ ծափ հավեսով
2009 - Մայրիկ
2009 - Live Concert in Yerevan
2009 - Կյանքի կարուսել
2009 - Ամպրոպ որոտաց
2010 - Տուր ինձ սերդ
2010 - Live in Concert
2013 - Ասա տեր աստված
2017 - Քամու նման անցան
2021 - Արի յար արի


== Ծանոթագրություններ ==
Ասավո-Զուբովո

Ասավո-Զուբովո (ռուս.՝ Асаво-Зубово, բաշկիրերեն՝ Аҫау-Зубов), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 168 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խալիդա Սաֆարովա

Խալիդա Էլեքբեր կըզը Սաֆարովա (ադրբ.՝ Xalidə Ələkbər qızı Səfərova, օգոստոսի 25, 1926(1926-08-25), Գանձակ, Ադրբեջանական ԽՍՀ, ԱԽՖՍՀ, ԽՍՀՄ - դեկտեմբերի 23, 2005(2005-12-23), Բաքու, Ադրբեջան), ադրբեջանցի նկարիչ, Ադրբեջանական ԽՍՀ ժողովրդական նկարիչ (1989)։


== Կենսագրություն ==
Խալիդա Սաֆարովան ծնվել է 1926 թվականի օգոստոսի 25-ին Գանձակ քաղաքում։ 1941-1944 թվականներին սովորել է Ադրբեջանի Ազիմ Ազիմզադեի անվան արվեստի պետական ​​դպրոցում։ 1949-1955 թվականներին սովորել է Մոսկվայի կինեմատոգրաֆիայի համամիութենական պետական ​​ինստիտուտի գեղարվեստի ֆակուլտետում։
1946 թվականին Խալիդա Սաֆարովան ամուսնացավ նկարիչ Մահմուդ Թագիևի հետ։ Նկարիչը մահացել է 2005 թվականի դեկտեմբերի 23-ին Բաքվում։
Խալիդա Սաֆարովան նկարիչ Մահմուդ Թագիևի կինն է, իսկ Աքրամ Թագիևի՛ մայրը։


== Ստեղծագործություններ ==
Խալիդա Սաֆարովայի առաջին աշխատանքները ցուցադրվել են ԽՍՀՄ արվեստի ակադեմիայի ցուցահանդեսում, կինեմատոգրաֆիայի համամիութենական պետական ​​ինստիտուտի հոբելյանական միջոցառմանը, ինչպես նաև 1956 թվականին Պրահայում և Փարիզում կայացած կինոփառատոնում։ Խալիդա Սաֆարովան ստեղծել է բազմաթիվ նատյուրմորտներ և բնապատկերներ Ադրբեջանի շրջաններում և գյուղերում։ 
Խալիդա Սաֆարովայի անհատական ​​ցուցահանդեսներն անցկացվել են Բաքվում 1947, 1980, 1984 և 2002 թվականներին, իսկ 1988 թվականին ՝ Մոսկվայում։


== Ծանոթագրություններ ==


== Աղբյուրներ ==
Əsədova, X. (2013). Xalidə Səfərova. Bakı: Şərq-Qərb. 104 səh. ISBN 978-9952-34-973-3.
Məlikova, Ş. (2011). Xalidə Səfərova və Mahmud Tağıyev. Bakı: Xalq Bank. 335 səh.
Կյանքի ֆրիզ

«Կյանքի ֆրիզ. պոեմ սիրո, կյանքի և մահվան մասին» (նորվ.՝ Livsfrisen), նորվեգացի նկարիչ, էքսպրեսիոնիզմի ու սիմվոլիզմի կարկառուն ներկայացուցիչ Էդվարդ Մունկի կողմից ստեղծված աշխատանքների ժամանակահատված։ Այս անվանումը Մունկն անձամբ է հորինել՝ նպատակ ունենալով ցուցադրել մարդուն բոլոր տեսանկյուններից։ «Կյանքի ֆրիզի» առաջին փուլում ստեղծված աշխատանքները վերաբերում են 1890-ական թվականների սկզբներին։ Սակայն միայն 1903 թվականին Մունկի նկարները ցուցադրվեցին այս փուլի հաջորդական դասավորվածությամբ. ցուցադրությունը կայացավ Բեռլինում սեցեսիոն-ցուցադրության ժամանակ։ Էդվարդ Մունկի ստեղծագործությունները փակցրեցին բարձր ցուցասրահի բոլոր չորս պատերին՝ ներկայացնելով հետևյալ բաժինները.

«Սիրո ծնունդ»
«Սիրո ծաղկում և մայրամուտ»
«Կյանքի վախ»
«Մահ»Այդ նկարների շարքում տեղ էին գտել նորվեգացի նկարչի հետևյալ ստեղծագործությունները՝ «Տիրամայր», «Ճիչ», «Երեկոն Կարլ Յուհանի փողոցում», «Մոխիր», «Կյանքի պար» և այլն։


== Նկարների ցանկ ==
Բեռլինյան ցուցահանդեսի ժամանակ ներկայացված Մունկի ստեղծագործությունների թվային տվյալների մասին տեղեկություններ չեն պահպանվել։ Միայն պահպանված լուսանկարների և ականատեսների վկայության շնորհիվ կարելի է պատկերացում կազմել «Կյանքի ֆրիզի» և ընդգրկված ստեղծագործությունների մասին։ Բացի այդ, հայտնի է այն հանգամանքը, որ նկարիչը շարունակում էր վերանկարել ու «Ֆրիզի» նկարների վրա։ Հաջորդող ցուցահանդեսների ընթացքում նկարները երբեմն տեղերը փոխում էին կամ էլ փոխարինվում այլ նկարներով։ Մոտավորապես ներքոհիշյալ հերթականությամբ են դասավորվել Էդվարդ Մունկի «Կյանքի ֆրիզի ստեղծագործությունները.


=== Սիրո ծնունդ ===
Ձայն (1893)
Կարմիրը և սպիտակը (1894)
Ակն ընդ ական (հայտնի է նաև Հակամետություն անվանումով, 1895)
Պար ծովափի մոտ  ( 1900)
Համբույր (1892)
Տիրամայր  (1894)


=== Սիրո ծաղկում և մայրամուտ ===
Մոխիր (1894)
Վամպիր (1893)
Կյանքի պար (1899-1900)
Խանդ (1895)
Սֆինքս (Կնոջ երեք տարիքները) (1893-1895)
Մելանխոլիա (1894-1895)


=== Կյանքի վախ ===
Տագնապ (1894)
Երեկոն Կարլ Յոհանի փողոցում (1894)
Կարմիր բաղեղ (1898-1900)
Գողգոթա (1900)
Ճիչ (1893)


=== Մահ ===
Հոգեվարք) (1895)
Մահը հիվանդի սենյակում (1893)
Դիակառքը Պոտսդամի հրապարակում (1902)
Նյութափոխանակություն (1898)
Աղջիկը մահացած մոր սնարի մոտ (1893-1899)


== Տե՛ս նաև ==
Էդվարդ Մունկի նկարների ցանկ


== Գրականություն ==
Matthias Arnold: Edvard Munch. Rowohlt, Reinbek 1986. ISBN 3-499-50351-4, S. 42–53.
Ulrich Bischoff: Edvard Munch. Taschen, Köln 1988, ISBN 3-8228-0240-9, S. 31–63.
Hans Dieter Huber: Edvard Munch. Tanz des Lebens. Reclam, Stuttgart 2013, ISBN 978-3-15-010937-3, S. 65–71.
Uwe M. Schneede: Edvard Munch. Die frühen Meisterwerke. Schirmer/Mosel, München 1988, ISBN 3-88814-277-6, S. 19–23.


== Ծանոթագրություններ ==


== Արտաքին հղումներ ==
Фриз жизни (Livfrisen) на сайте Музея Эдварда Мунка
Om Livsfrisen på munch.museum.no Archived 2009-05-17 at the Wayback Machine.
Ատլա (այլ կիրառումներ)

Ատլա անունը կամ տերմինը կարող է վերաբերել հետևյալ հոդվածներին․

Ատլա - գյուղ Էստոնիայի Յուուռու շրջանի կազմում։
Ատլա - գյուղ Էստոնիայի Լյումանդա շրջանի կազմում։
Գրիգոր Փիջյան

Գրիգոր Հովհաննեսի Փիջյան (սեպտեմբերի 1, 1919(1919-09-01), Թիֆլիս, Վրաստանի Դեմոկրատական Հանրապետություն - 1998, Գերմանիա), հայ խորհրդային երկրաբան։ Երկրաբանահանքաբանական գիտությունների դոկտոր (1969), պրոֆեսոր (1971)։ ԽՄԿԿ անդամ 1943 թվականից։ Հայրենական մեծ պատերազմի մասնակից։


== Կենսագրություն ==
Գրիգոր Փիջյանը ծնվել է 1919 թվականին Թիֆլիսում։ 1937 թվականին ընդունվել է Երևանի համալսարան։ 1941 թվականին զորակոչվել է Խորհրդային բանակ, 1942 թվականին ավարտել է Թելավի զինվորական ուսումնարանը և մեկնել ռազմաճակատ։ Մասնակցել է Կովկասի պաշտպանության, Կուրսկ-Բելգորոդի, Ուկրաինայի ազատագրման, Դնեպրի գետանցման համար մղվող ճակատամարտերին, մի քանի անգամ վիրավորվել է։ 1946 թվականին զորացրվել է և ուսումը շարունակել Երևանի պետական համալսարանում, որն ավարտել է 1947 թվականին։
1947 թվականից աշխատել է ՀԽՍՀ ԳԱ երկրաբանական գիտությունների ինստիտուտում, 1959 թվականից՝ երկրաքիմիայի բաժնի վարիչ։ 1949 թվականից զբաղվել է Հայաստանի մի շարք՝ Նոյեմբերյանի, Սևանի, Հրազդանի, Կապանի, Մեղրու շրջանների հանքավայրերի հետազոտությամբ, միաժամանակ սովորել է Լենինգրադի Լեռնային ինստիտուտի ասպիրանտուրայում։ 1951 թվականին պաշտպանել է թեկնածուական ատենախոսություն «Դաստակերտի պղինձ-մոլիբդենային հանքավայրի հանքային դաշտի երկրաբանությունը» թեմայով։
1953–1955 թթ. դասավանդել է Երևանի պոլիտեխնիկական ինստիտուտում, 1969-1974 թթ.՝ համալսարանում։
1988 թվականին ընտանիքով տեղափոխվել է Գերմանիա։
Աշխատությունները վերաբերում են հանրապետության մետաղային օգտակար հանածոների հանքավայրերի երկրաբանության, միներալոգիայի և երկրաքիմիայի հարցերին։ Հեղինակ և համահեղինակ է 100 գիտական հոդվածների, 5 մենագրությունների, մի շարք գիտական հաշվետվությունների և զեկուցագրերի։


== Պարգևներ ==
Պարգևատրվել է Կարմիր աստղի երկու, Հայրենական պատերազմի շքանշաններով։ ՀԽՍՀ պետական մրցանակ (1976)։ ՀԽՍՀ վաստակավոր երկրաբան։


== Ծանոթագրություններ ==
Նադիմ Ասլամ

Նադիմ Ասլամ (անգլ.՝ Nadeem Aslam, 1966, Gujranwala, Փենջաբ, Պակիստան), պակիստանյան ծագմամբ բրիտանացի գրող։


== Կենսագրություն ==
13 տարեկանում նա գրել է ուրդու լեզվով առաջին պատմվածքը, որը տպագրվել է պակիստանյան թերթում։ Մեկ տարի անց ընտանիքի հետ տեղափոխվել է Մեծ Բրիտանիա. ընտանիքի հայրը, որը կոմունիստ էր, փախել է Զիա-ուլ-Խակի ռեժիմից։ Ընտանիքը բնակություն է հաստատել Հադերսֆիլդում։ Նադիմն սկսել է կենսաքիմիա ուսումնասիրել Մանչեստրի համալսարանում, բայց երրորդ տարում թողել է ուսումը՝ որոշելով գրող դառնալ։ Իր հաջող դեբյուտը նշել է 1993 թվականին՝ «Անձրևային թռչունների շրջան» վեպով։
Ապրում է Լոնդոնում։


== Գործունեություն ==
Իր վրա ազդեցություն ունեցած արձակագիրների շարքում նշում է Հերման Մելվիլին, Ջ. Բերգերին, Նայպոլին, Օնդատժեին, Բրունո Շուլցին։


== Ստեղծագործություններ ==
Season of the Rainbirds (1993, Բեթի Թրասքի մրցանակ, Հեղինակների ակումբի մրցանակ` որպես լավագույն դեբյուտային վեպ)
Maps for Lost Lovers (2004, Encore Award մրցանակ` որպես լավագույն երկրորդ վեպ, Kiriyama Prize)
The Wasted Vigil (2008)
Leila in the Wilderness (պատմվածք, որը հրապարակվել է Granta ամսագրում, 2010)
The Blind Man's Garden (2013)


== Ճանաչում ==
Գրողի արձակը թարգմանվել է գերմաներեն, ֆրանսերեն, իսպաներեն, պորտուգալերեն, իտալերեն, հոլանդերեն, շվեդերեն, ֆիններեն, դանիերեն, լեհերեն, խորվաթերեն, եբրայերեն լեզուներով։


== Ծանոթագրություններ ==


== Արտաքին հղումներ ==
Բրիտանիայի խորհրդի կայքում
140


== Դեպքեր ==


== Ծնունդներ ==


== Մահեր ==
140 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 140 թվականն է, 
II դարի 40-րդ տարին։
Դողսի ճակատամարտ

Դողսի ճակատամարտ, արաբական արշավանքների ընթացքում տեղի ունեցած բախում Բագրատունյաց հայոց արքա Սմբատ Ա-ի և Սաջյան Ատրպատականի Յուսուֆ ամիրայի զորքերի միջև, որը տեղի է ունեցել 894 թվականին՝ Մեծ Հայքի Արագածոտն գավառի Դողս գյուղի շրջակայքում։
Ճակատամարտի շարժառիթը Սմբատ արքայի իշխանության ամրապնդումն էր, որն անմիջականորեն հակոտնյա էր Արաբական խալիֆայության ու Սաջյան ամիրայության զավթողական ծրագրերին։


== Նախապատմություն ==
Արաբական արշավանքների պայմաններում 885 թվականին հայոց իշխանաց իշխան Աշոտ Բագրատունին իրեն հռչակել էր հայոց արքա՝ Մեծ Հայքի թագավորությունում սկիզբ դնելով Բագրատունիների հարստության ժառանգական իշխանությանը։ 890 թվականին Աշոտին փոխարինում է որդին՝ Սմբատը, որը ևս որդեգրում է իր նախորդի միասնական պետության ստեղծման քաղաքականությունը։
Նորընտիր արքան նախ ամրապնդում է իր դիրքերը և Արաբական խալիֆայության սպառնալիքին փոխազդելու նպատակով 893 թվականին դաշինք կնքում Բյուզանդիայի Լևոն Զ Իմաստասեր կայսեր հետ։ Այս ժամանակաշրջանում Հայաստանի առջև ծառացած խնդիրներից էր նաև օրեցօր հզորացող Ատրպատականի Սաջյան ամիրայությունը, որի գահակալները նշանակվում էին Աբբասյանների կողմից։ Վերջիններս դեռևս Աշոտ Բագրատունու կառավարման տարիներին ձգտում էին նվաճել Մեծ Հայքի թագավորությունը։


== Ճակատամարտ և հաջորդիվ ==
Բյուզանդիայի հետ հակաարաբական պայմանագրի կնքումից որոշ ժամանակ անց՝ 894 թվականին, Սաջյան ամիրայության բանակը հարավից ասպատակում է Մեծ Հայքի Բագրատունյաց թագավորության սահմանները։ Հայերը շարժվում են թշնամուն ընդառաջ և զորաբանակների բախումը տեղի է ունենում Արագածոտն գավառում՝ Դողս բնակատեղիում։ Այս ճակատամարտում Յուսուֆ ամիրայի գլխավորած սաջյան հրոսակները՝ խալիֆայության օժանդակող խառնիճաղանջ զորքերի հետ մեկտեղ, ջախջախիչ պարտություն են կրում և ստիպված վերադառնում Ատրպատական։
Չկարողանալով զինված պայքարի միջոցով ծնկի բերել հայերին՝ թշնամին փորձում է հայոց արքային ծնկի բերել ներքին երկպառակտության ճանապարհով։ Դողսի ճակատամարտից շատ չանցած Նախճավան քաղաքի պատկանելությունը վիճարկում են Սյունիներն ու Արծրունիները, սակայն Սմբատ արքայի վճռով Նախճավանը դառնում է Սյունիների տոհմական տիրույթ։ Թագավորի վճռից դժգոհ Գագիկ Արծրունի իշխանը Սմբատին խնդրում է առ ոչինչ հայտարարել վճիռը, քանզի նախճավանը մշտապես եղել է Արծրունիների տիրույթներում, սակայն արքայի որոշումը մնում է անհողդողդ։


== Տես նաև ==
Արաբական արշավանքները Հայաստան
Ձկնավաճառի ճակատամարտ
Սևանի ճակատամարտ


== Ծանոթագրություններ ==
Սերո Գորդո շրջան (Այովա)

Սերո Գորդո շրջան (անգլ.՝ Cerro Gordo County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.471 կմ² է, բնակչությունը՝ 44.151 մարդ (2010 թ. տվյալներով)։ Շրջկենտրոնն է Մեյսոն Սիթի բնակավայրը։ Կազմավորվել է 1851 թ.։
Նազարովկա (այլ կիրառումներ)

Նազարովկա, կարող է վերաբերել՝

Նազարովկա - գյուղ, Ուկրաինայի Դոնեցկի մարզի Վոլոդարսկիում
Նազարովկա - գյուղ, Ուկրաինայի Կիրովոգրադի մարզի Կիրովոգրադի շրջանում
Նազարովկա - գյուղ, Ուկրաինայի Պոլտավայի մարզի Լուբնիի շրջանում
(729) Վատսոնիա

(729) Վատսոնիա (անգլ.՝ Watsonia), աստերոիդ աստերոիդների հիմնական գոտում։ Հայտնաբերվել է 1912 թվականի փետրվարի 9-ին Ջոել Մետկալֆի կողմից Վինչեստերում։
Միջին հեռավորությունը Արեգակից կազմում է 2,759247 ա. մ., առավելագույնը մոտենում է 2,4944 ա. մ. հեռավորության վրա և հեռանում 3,0241 ա. մ.։ Արեգակի շուրջ մեկ ամբողջական պտույտ է կատարում 1674,11 երկրային օրվա ընթացքում, իր ուղեծրով շարժվելով միջինում 0,21504 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,04° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(729) Վատսոնիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
2-րդ Իդելբաևո

2-րդ Իդելբաևո (ռուս.՝ 2-е Идельбаево, բաշկիրերեն՝ 2-се Иҙелбай), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 383 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուկկե Լի

Լի Լյուկկե Տիմոտեյ Զակրիսսոն (շվեդերեն՝ Li Lykke Timotej Zachrisson,մարտի 18, 1986(1986-03-18), Sofia church parish, Ստոկհոլմ, Ստոկհոլմի լեն, Շվեդիա),  առավել հայտնի որպես՝ Լյուկկե Լի (շվեդերեն՝ Lykke Li), շվեդ երգչուհի։ Հանդես է եկել 3 ստուդիական ալբոմներով՝  Youth Novels (2008), Wounded Rhymes (2011) և  Never Learn (2014)։


== Կենսագրություն ==
Լյուկկե Լին ծնվել է 1986 թվականին Իստադ քաղաում (Սկոնե նահանգ, Շվեդիա)։ Նրա մայրը, մինչև լուսանկարչուհի դառնալը «Tant Strul» փանկ խմբի անդամ էր։ Հայրը՝ Յոխանը, կիթառ էր նվագում շվեդական Dag Vag անսամբլում։ Ծնողները երեխայի հետ եկել էին Ստոկհոլմ, իսկ երբ նա դարձավ 6 տարեկան, նրանք գնացին Պորտուգալիայի լեռները, որտեղ ապրեցին 5 տարի։ Ընտանիքը նաև ժամանակը անցացնում էր Լիսաբոնում և Մարոկկոյում, իսկ ձմեռը՝ Նեպալում և Հնդկաստանում։ 19 տարեկանում Լին 3 ամսով մեկնեց Նյու Յորք՝  Բրուքլինի Բուշուիկ մարզ։ Նա այնտեղ վերադարձավ 21 տարեկանում՝ ալբոմ ձայնագրելու համար։
2007 թվականին նրա հրապարակած մինի ալբոմ՝ Little Bit-ը որոշ հաջողոթյունների հասավ։ Երգչուհու մասին գրել են Stereogum երաժշտական բլոգում, ներկայացնելով նրա ոճը որպես Սոուլ և Էլեկտրո ժանրերի խառնուրդ։
Լյուկե Լիի դեբյուտային ալբոմ Youth Novels-ը դուրս եկավ LL Recordings լեյբլում 2008 թվականի հունվարի 30-ին։ Նույն թվականի հունիսին ավելի լայն տարածում ստացավ Եվրոպայում, իսկ 2 ամիս անց՝ ԱՄՆ-ում։ Երգչուհու Wounded Rhymes անվանմամբ երկրորդ ալբոմը դուրս է եկել 2011 թվականին։


== Սկավառակագրություն ==


=== Ալբոմներ ===


=== Սինգլներ ===
«I’m Good, I’m Gone» (2007)
«Little Bit» (2007)
«Breaking It Up» (2008)
«Tonight» (2009)
«Get Some» (Lykke Li song)}} (2010)
«I Follow Rivers» (2011)
«Sadness Is a Blessing» (2011)
«Youth Knows No Pain» (2011)
«I'm Waiting Here»   Դեյվիդ Լինչի հետ (2013)
«Du är den ende» (2014)
«No Rest for the Wicked» (Lykke Li song)}} (2014)
«No One Ever Loved» (2014)
«Gunshot» (2014)


== Ծանոթագրություններ ==


== Աղբյուրներ ==
lykkeli.com Լյուկկե Լի. պաշտոնական կայք
Չարլզ Ֆերրո. (26.09.2008)։ «Լյուկկե Լիի երջանիկ օրերը»։ Sweden.se, Շվեդիայի պաշտոնական կայքը։ Արխիվացված է օրիգինալից 2012-05-15-ին։ Վերցված է 2011-10-7 
Lykke Li-ին Allmusic-ում
Լևոն Ջանփոլադյան

Լևոն Միքայելի Ջանփոլադյան  (հուլիսի 1, 1912(1912-07-01), Երևան, Կովկասի փոխարքայություն, Ռուսական կայսրություն - հոկտեմբերի 5, 1997(1997-10-05), Երևան, Հայաստան), հայ խորհրդայի գինեգործ, տեխնոլոգ։ Տեխնիկական գիտությունների դոկտոր (1967 թ.), պրոֆեսոր (1977 թ.), ՀԽՍՀ ԳԱ ակադեմիկոս (1994 թ., թղթակից անդամ, 1971 թ.), ՀԽՍՀ գիտության և տեխնիկայի վաստակավոր գործիչ (1967 թ.), ՀԽՍՀ գիտատեխնիկական ընկերությունների պատվավոր անդամ։ ԽՄԿԿ անդամ 1947 թվականից։


== Կենսագրություն ==
Ավարտել է Մոսկվայի Տիմիրյազևի անվան գյուղատնտեսական ակադեմիան (1936 թ.)։ Աշխատել է գինու և կոնյակի արդյունաբերության «Արարատ» տրեստում որպես գիտական լաբորատորիայի վարիչ (1941-1943 թթ.), ՀԽՍՀ սննդի արդյունաբերության ժողկոմի տեղակալ (1943-1946 թթ.), ապա՝ մինիստր (1946-1947 թթ.), 1948 թվականից՝ խաղողագործության, գինեգործության և պտղաբուծության հայկական ԳՀԻ-ի գինու և կոնյակի տեխնոլոգիայի բաժնի վարիչ, 1965 թվականից՝ ՀԽՍՀ սննդի արդյունաբերության մինիստրի առաջին տեղակալ։


== Գիտնական աշխատանքներ ==
Լևոն Միքայելի Ջանփոլադյանի գիտական աշխատանքները վերաբերում են գինու, կոնյակի արտադրության զարգացման հարցերին։ Մշակել է կոնյակի հասունացման, շիթային ռեակտորի միջոցով գինու վերամշակման (Կատեգորյա Խաչատրյանի հետ), գինեթթվակրի (գինեթթվի կալցիումական աղ) ստացման, մադերայի տիպի «Հայկական» գինու (Ն. Կազումովի հետ) տեխնոլոգիաները։


== Պարգևներ ==
Պարգևատրվել է Աշխատանքային կարմիր դրոշի, «Պատվո նշան» շքանշաններով։


== Ծանոթագրություններ ==